EPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/289-17

11.decembar 2017. godine

B e o g r a d

Z A P I S N I K

56. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 11. DECEMBRA 2017. GODINE

Sednica je počela u 11,02 časova.

Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Bojan Torbica, Mihajilo Jokić zamenik člana Krsta Janjuševića, Vesna Marković, Aleksandra Majkić, Ivan Manojlović zamenik člana Jelene Žarić Kovačević, Neđo Jovanović, Petar Petrović, Elvira Kovaač zamenik člana Balinta Pastora i Milena Ćorilić,zamenik člana.

 Sednici nisu prisustvovali članovi Odbora: Srbislav Filipović, Zoran Krasić, Saša Radulović, Gordana Čomić, Dejan Šulkić, Bajro Gegić i Vesna Nikolić Vukajlović, kao ni njihovi zamenici.

 Na predlog predsednika Odbora, jednoglasno (sa devet glasova za ) je usvojen predložen dnevni red .

D n e v n i r e d :

 1. Razmatranje amandmana na Predlog zakona o budžetu Republike Srbije za 2018. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, koji je podnela Vlada;

 2. Razmatranje amandmana na Predlog zakona o finansijskoj podršci porodici sa decom, koji je podnela Vlada;

 3. Razmatranje amandmana na Predlog zakona o zaposlenima u javnim službama, koji je podnela Vlada.

 Prva tačka dnevnog reda. Razmatranje amandmana na Predlog zakona o budžetu Republike Srbije za 2018. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandmane na Predlog zakona o budžetu Republike Srbije za 2018. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu i smatra da su u skladu sa Ustavom i pravnim sistemom Republike Srbije sledeći amandmani:

- na član 1. koji je podneo Odbor za finansije, republički budžet i kontrolu trošenja javnih sredstava;

- na član 5. koji je podneo Odbor za finansije, republički budžet i kontrolu trošenja javnih sredstava.

Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje amandmana na Predlog zakona o finansijskoj podršci porodici sa decom, koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandmane na Predlog zakona o finansijskoj podršci porodici sa decom i smatra da su u skladu sa Ustavom i pravnim sistemom Republike Srbije sledeći amandmani:

- na član 2. koji je podneo Odbor za rad, socijalna pitanja, društvenu uključenost i smanjenje siromaštva;

- na član 20. koji je podneo Odbor za rad, socijalna pitanja, društvenu uključenost i smanjenje siromaštva;

- na član 52. koji je podneo Odbor za rad, socijalna pitanja, društvenu uključenost i smanjenje siromaštva.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Treća tačka dnevnog reda. Razmatranje amandmana na Predlog zakona o zaposlenima u javnim službama, koji je podnela Vlada.

 Odbor je u skladu sa članom 164. Poslovnika Narodne skupštine razmotrio amandman na Predlog zakona o zaposlenima u javnim službama i smatra da su u skladu sa Ustavom i pravnim sistemom Republike Srbije sledeći amandmani:

- na član 58. koji je podneo Odbor za pravosuđe, državnu upravu i lokalnu samoupravu.

Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 11,04 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

 dr Radoje Cerović Đorđe Komlenski